Les Holroyd

Richard Leslie «Les» Holroyd (født 12. mars 1948 i Oldham i Lancashire) er en engelsk musiker kjent som tidligere bassist, låtskriver og vokalist i det engelske progrock-bandet Barclay James Harvest. Holroyd har i senere tid spilt i bandprosjektet «Barclay James Harvest featuring Les Holroyd», som kan regnes som en etterfølger av BJH.

Biografi 
Holroyd var en av grunnleggerne bak Barclay James Harvest sammen med Woolly Wolstenholme, Mel Pritchard og John Lees. Han spilte en fremtrende rolle som bassist, vokalist og låtskriver frem til det endelige bruddet i 1998. I tiden etter dette grunnla han det påfølgende bandprosjektet «Barclay James Harvest featuring Les Holroyd» sammen med BJHs trommeslager Mel Pritchard. Bandet gav blant annet ut utgivelsen Revolution Days, og i senere tid en liveutgivelse med Prahas filharmoniske orkester.

Hans musikalske forbilder er Toto, Chicago, Paul Simon, Crosby, Stills & Nash, Steve Winwood og Phil Collins.

Holroyd har også samarbeidet med folkrock-musikeren Alan Simon, et samarbeid som i 2009 resulterte i operaen Anne de Bretagne, hvor Les Holroyd spilte rollen som Henrik VII av England.

Referanser

Eksterne lenker   
 
 Barclayjamesharvest.co.uk/ – Barclay James Harvest featuring Les Holroyd

Engelske bassister
Engelske låtskrivere
Barclay James Harvest
Personer fra Oldham